Diari Oficial de la Generalitat Valenciana


Sumari del DOGV 5476, del 23-03-2007 (2007/3280)

ORDE de 21 de febrer de 2007, de la Conselleria de Cultura, Educació i Esport, per la qual es modifica l'autorització al centre docent privat "María Auxiliadora", de Torrent (València), per a l'autorització d'una unitat d'Educació Especial, suport a la integració en Primària.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5476

Data del DOGV
:   23-03-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/3280


Data del document
:   21-02-2007

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Torrent
    * ensenyament privat
    * centre d'ensenyament
    * educació especial

L'expedient ha sigut iniciat a instància del representant de la titularitat del centre docent privat "María Auxiliadora", número de codi 67127868, situat a la Plaça Dominical, 6, de Torrent (València), el qual sol·licita l'autorització d'una unitat d'Educació Especial, suport a la integració en Primària.  
La Direcció General d'Ensenyament va declarar, per mitjà de Resolució de 5 de desembre de 2005, l'adequació de les instal·lacions proposades, pel que fa a espais educatius, al que disposa la normativa aplicable.   
L'expedient ha sigut tramitat per la Direcció Territorial de Cultura, Educació i Esport de València i inclou informes favorables de la Unitat Tècnica de Construccions i de la Inspecció Educativa pel que fa a la relació de professors i titulacions respectives, de conformitat amb la normativa aplicable.  
Vists la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 1.537/2003, de 5 de desembre (BOE de 10.12.2003), pel qual s'establixen els requisits mínims dels centres que impartisquen ensenyaments escolars de règim general, de conformitat amb el que establix la disposició transitòria onzena, de la Llei Orgànica 2/2006 d'Educació, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat, de Govern Valencià,  
ORDENE  
Únic  
Modificar l'autorització del centre que a continuació s'indica, en els termes que s'hi especifiquen.  
Centre: María Auxiliadora  
Titular: Hijas de María Auxiliadora-Salesianas San Juan Bosco  
Adreça: Plaça Domincal, 6  
Localitat: Torrent  
Província: València  
Codi: 38435010  
Modificació que s'autoritza:  
- S'autoritza una unitat d'Educació Especial, suport a la integració en Primària, de manera que el centre queda configurat, en la seua totalitat, amb la següent composició:  
3 unitats d'Educació Infantil, segon cicle, amb 75 llocs escolars.   
6 unitats d'Educació Primària, amb 150 llocs escolars.  
4 unitats d'Educació Secundària Obligatòria, amb 120 llocs escolars.  
1 unitat d'Educació Especial, suport a la integració en Primària, amb 15 llocs escolars.  
DISPOSICIONS ADDICIONALS  
Primera  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.  
Segona  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.  
DISPOSICIÓ FINAL  
De conformitat amb el que establixen els articles 107, 116 i 117 de la Llei 30/1992, de 26 de novembre (BOE núm. 285, de 27 de novembre), de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener (BOE núm. 12, de 14 de gener), i en els articles 10, 14 i 46 de la Llei 29/1998, de 13 de juliol (BOE de 14.07.1998), el present acte posa fi a la via administrativa, podent ser recorregut potestativament en reposició o bé cabrà plantejar de forma directa el recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de 2 mesos a comptar de l'endemà de la seua notificació o publicació, segons corresponga.  
València, 21 de febrer de 2007  
El conseller de Cultura, Educació i Esport  
ALEJANDRO FONT DE MORA TURÓN